Hittu hani im Büro es Lied gkhert, wani sofort gideicht ha, dassi's öi mit nid-dänisch-redundä wellti teilu und wani bi heimcho hani gmerkt, dass no meh Grind git: Ds Lied hensch nämli gschribu, fer alle biwusst ds machu, dass vor 18 Jahr en Konvenzio uber d'Rächt va Chind vaner UNO isch agnomni cho… und dass di Rächt no lang nid uberall ufer Wält gältunt. Das mu grad vor Wiähnächtu emal wider da dra deichut, macht doch Si - öi we d Melodi schtreckuwiis gränzwärtig kitschig isch, aber ds Wiähnächtu vermerktu mu das va barum Oh du Fröhliche und Last Christmas ja küm. Ah und übrigens chunt d'Unicef hittu 61-jährigi - de chamu di öi wirkli mal "mental" mit emu Blogartikl unerschtützu.